Notat til arbeidet med utforming av overordna analyse

Sekretariatet ønsker med dette å komme med et bidrag til drøftingsmøtet som kontrollutvalget skal gjennomføre. Hensikten med drøftingene er å få fram gode og riktig innspill til arbeidet med den overordna analysen. Analysen skal i neste omgang danne grunnlag for en plan for gjennomføring av forvaltningsrevisjon.

Kravet om at det skal utarbeides en overordnet analyse framgår av §10, 2. ledd, i forskrift om kontrollutvalg; ”*Planen skal baseres på en overordnet analyse av kommunens virksomhet ut fra risiko- og vesentlighetsvurderinger, med sikte på å identifisere behovet for forvaltningsrevisjon på de ulike sektorer og virksomheter.”*

Risiko er sannsynligheten for at en uønsket hendelse skal oppstå, eller at kommunens målformuleringer ikke nås. Vesentlighet har å gjøre med hvor store konsekvenser det vil ha dersom en uønsket hendelse inntreffer.

Formålet med drøftingene vil altså være å prøve å identifisere områder innenfor den kommunale forvaltningen som står overfor særlige utfordringer, eller hvor det foreligger risiko for vesentlige avvik i forhold til de lover, forskrifter, vedtak, forutsetninger og mål som er satt for virksomheten. Analysen skal være overordnet, dvs bygge på kommunens virksomhet på et overordnet plan, men samtidig såpass detaljert at den kan identifisere behovet for forvaltningsrevisjon på de ulike sektorer og virksomheter.

For å få til dette må en prøve å danne seg et helhetlig bilde av kommunen sin virksomhet og organisasjon. Organisasjonskart, plan- og styringsdokumenter, offentlig tilgjengelig tallmaterialer, slik som KOSTRA og kommunebilder, samt informasjon fra administrasjon, politisk ledelse og revisor er viktige hjelpemidler i å skaffe seg slik oversikt. Revisor vil hjelpe kontrollutvalget med å sortere denne informasjonen. Når det gjelder prioriteringer av hvilke områder en skal sette fokus på kan også tidligere forvaltningsrevisjonsprosjekter og medieoppslag være til god hjelp.

Saker som det har vært satt fokus på i media i det siste har blant annet vært:

* Korrupsjonssaker
  + Unibuss-saken
  + Vannverk-saken, Nedre Romerike
  + Undervisningsbygg
  + Trude Drevland, ordfører Bergen
* Etikk i offentlig sektor

- dobbeltroller

- gaver

- varsling

- inhabilitet

- off. anskaffelser

* Kritikkverdige arbeidsforhold v sykehjem– Adecco-saken
* Nord-Fron kommune anmeldt for grov omsorgssvikt - Sundheim

Nedenfor er listet opp forvaltningsrevisjonsprosjekter behandla i kommunestyrene i NorFron, Sør-Fron og Ringebu i perioden 2004-2015

* KOSTRA- håndtering av administrasjons- og fellesutgifter. (Nord-Fron – ks 2004)
* Dekningsgrader og selvkost – tjenester underlagt Plan og bygningsloven og Kart- og delingsloven (Nord-Fron – KS 2004)
* Tjenester til funksjonshemmede; ressursbruk og styring. (Nord-Fron – ks 2006)
* Pleie og omsorgstjenesten- ressursbruk. (Nord-Fron – ks 2006)
* Ressursbruk i pleie og omsorgstjenesten (Nord-Fron – ks 2007)
* Reguleringsplan (Nord-Fron – ks 2007)
* Vann- og avløpsgebyrer (Nord-Fron – ks 2009)
* Kvalitet i skolen – Hvordan arbeider kommunen og skolen i forhold til å oppnå gode læringsresultater? (Nord-Fron – ks 2010)
* Psykisk helsearbeid for barn og unge (Nord-Fron- ks 2011)
* Oppfølging av lov om offentlige anskaffelser (Nord-Fron – ks 2012)
* Tidleg innsats for utsette barn – er terskelen for meldingar til barnevernet for høg? (Nord-Fron – ks 2013)
* Kjøp av konsulenttenester i Nord-Fron kommune (Nord-Fron, ks 2015)
* KOSTRA – håndtering av administrasjons- og fellesutgifter. (Sør-Fron – KS 2004)
* Dekningsgrader og selvkost- tjenester underlagt Plan-og bygningsloven og Kart- og delingsloven, Sør-Fron kommune. (Sør-Fron – KS 2005)
* Spesialundervisning i Sør-Fron kommune. (Sør-Fron – KS 2007)
* Refusjon av sykepenger Sør-Fron kommune. (Sør-Fron – KS 2007)
* Styring og kvalitet i barneskolen i Sør-Fron kommune (Sør-Fron - ks 2010)
* Ressursbruk og organisering i Sør-Fron kommune (Sør-Fron – ks 2012)
* Kostra – håndtering av administrasjons- og fellesutgifter. (Ringebu – ks 2004)
* Pleie og omsorgstjenesten – ressursbruk. (Ringebu – ks 2006)
* IKT (Ringebu – ks 2007)
* Evaluering av ny organisasjonsmodell (Ringebu – ks 2010)
* Sykefravær ved Linåkertunet og hjemmetjenesten Nord (Ringebu – ks 2013)

Her noen eksempler på forvaltningsrevisjonsprosjekter fra andre kommuner:

* Tilsyn, oppfølging og kontroll ved fosterhjemsplasseringer
* Barnevern i barnehager – erfaringer med bruk av barnehageplass som hjelpetiltak
* SFO i XX kommune – status for tilbudet
* Systemgjennomgang byggesaksprosesser – YY kommune
* Tildeling av spillemidler til idrettsanlegg
* Utviklingen i økonomisk sosialhjelp i YY kommune
* Bruk av korttidsplasser i sykehjem
* Behandling av søknad om fast plass i sykehjem

På [www.nkrf.no](http://www.nkrf.no) finnes et register over forvaltningsrevisjoner. Registeret inneholder forvaltningsrevisjonsrapporter fra hele landet og innenfor de fleste sektorer og fagområder, fra 2005. NKRF drifter Forvaltningsregisteret på oppdrag fra KS.

På [www.transparency.no](http://www.transparency.no) ligger en domssamling over korrupsjonsdommer i Norge fra 2003 til 2012. Samlingen gir et bilde av korrupsjonsutfordringene i Norge og viser at det forebyggende arbeidet bør prioriteres.

Kvam 7/4 - 16

Ingvild Selfors